Module
Contents
Index 🔎︎

# Az XML-szűrőkről

A LibreOffice a dokumentumokat XML formátumban tárolja. Létrehozhat olyan testreszabott szűrőket, amelyek a LibreOffice által használt natív OpenDocument XML fájlformátumot más formátumra alakítják át. Ezeket a szűrőket gond nélkül integrálhatja a LibreOffice-ba, azaz ezeket a formátumokat is transzparensen írhatja, illetve olvashatja.

XML-szűrő létrehozásához jól meg kell értenie az XML és az XSLT fogalmát. Ezeknek a fogalmaknak a magyarázata túlmutat a Súgó keretein.

Egy XML-szűrő XSLT nyelven írt stíluslapokat tartalmaz. A stíluslapok adják meg az átalakítás szabályait OpenDocument fájlformátumról más XML formátumra export- és importszűrőkön keresztül. Három féle XML-szűrő létezik:

- Az importszűrők külső XML-fájlokat töltenek be, és a fájlok formátumát az OpenDocument XML fájlformátumba alakítják át. Az importszűrő telepítése után a szűrő neve hozzáadódik a fájltípusok listájához a Fájl megnyitása párbeszédablakban.

- Az exportszűrők OpenDocument XML-fájlokat alakítanak át és mentenek egy másik XML formátumba. Az exportszűrő telepítése után a szűrő neve hozzáadódik a fájltípusok listájához az Exportálás párbeszédablakban.

- Az import-/exportszűrők OpenDocument XML-fájlokat töltenek be és mentenek egy másik XML formátumból, illetve formátumba. A szűrők telepítése után a szűrők neve hozzáadódik a fájltípusok listájához a Fájl megnyitása párbeszédablakban és a Fájl mentése másként párbeszédablakban.

Kapcsolódó témakörök

A World Wide Web Consortium oldalai a Bővíthető Stíluslap Nyelvről (XSL)

A World Wide Web Consortium oldalai a Bővíthető Jelölőnyelvről (XML)

XML-fájlformátumok

XML-szűrők terjesztése

XML-szűrők létrehozása és tesztelése