Module
Contents
Index 🔎︎

# Munkafüzetek formázása

## Szöveg formázása munkafüzetben

1. Jelölje ki a formázni kívánt szöveget.

2. A Formázás eszköztáron válassza ki a kívánt szövegattribútumokat. Ezenkívül kiválaszthatja a Formátum - Cellák lehetőséget is. Megjelenik a Cellák formázása párbeszédablak, amelynek Betűkészlet oldalán kiválaszthat különféle szövegattribútumokat.

## Számok formázása munkafüzetben

1. Jelölje ki a formázni kívánt számokat tartalmazó cellákat.

2. Ha számokat az alapértelmezett pénznemformátum szerint vagy százalékként kíván formázni, használja a Formázás eszköztárat. További formátumokhoz válassza a Formátum - Cellák lehetőséget. Választhat az előre beállított formátumok közül, vagy akár létrehozhatja sajátját a Számok lapon.

## Cellák és oldalak szegélyeinek és háttereinek formázása

1. Formátumot tetszőleges cellacsoporthoz rendelhet. Ehhez először jelölje ki a cellákat (több cella kijelöléséhez kattintás közben tartsa lenyomva a Command Ctrl
   billentyűt), majd aktiválja a Cellák formázása párbeszédablakot a Formátum - Cellák pontban. Ebben a párbeszédablakban kijelölheti az attribútumokat (például árnyékokat, illetve háttereket).

2. Ha egy teljes munkafüzetre kíván formátumattribútumokat alkalmazni, válassza a Formátum - Oldal lehetőséget. Többek között megadhatja, hogy minden nyomtatott oldalon jelenjen meg élőfej és élőláb.

A Formátum - Oldal - Háttér lehetőség segítségével betöltött képek csak nyomtatáskor, illetve a nyomtatási képen jelennek meg. Ha egy háttérképet a képernyőn is meg kíván jeleníteni, akkor a képet a Beszúrás - Kép - Fájlból lehetőség segítségével szúrja be, majd helyezze a képet a cellák mögé a Formátum - Elrendezés - Háttérbe lehetőséggel. A háttérkép kijelöléséhez használja a Navigátort.

Kapcsolódó témakörök

Automatikus formázás használata táblázatokban

Számformátum-beállítások

Cellák háttere