Module
Contents
Index 🔎︎

# Személyre szabás

A LibreOffice ugyanazokkal a témákkal szabható személyre, mint a Mozilla Firefox. A menüsáv, a dokkolt felső és alsó eszköztárak háttérként a kiválasztott témát fogják megjeleníteni.

A Mozilla Firefox témák a következő Mozilla weboldalon érhetők el: https://addons.mozilla.org/hu/firefox/themes/.

Bármely Firefox-téma használható a LibreOffice felületén. Azonban nem mindegyik fog jól kinézni – ha a kép túl mozgalmas, az ronthatja az ikonok és menük olvashatóságát.

Ennek a parancsnak az eléréséhez...

Choose LibreOffice - Preferences Tools - Options
- LibreOffice - Personalization.

## Firefox témák:

A következő beállítások érhetők el:

### Egyszerű megjelenés, témák használata nélkül

Az eszköztárak háttere örökli az asztali környezet háttérbeállításait. Ez a LibreOffice alapbeállítása.

### Előre telepített téma (ha van)

Megjeleníti a rendszertémát, ha van. A rendszergazda beállíthatott egy globális (rendszerszintű) témát a LibreOffice telepítésekor, ami ezzel a beállítással jeleníthető meg.

### Saját téma

Válassza ezt a lehetőséget a „Firefox-téma választása” ablak megnyitásához és kedvence kiválasztásához.

## Firefox-téma választása ablak

Ez az ablak lehetővé teszi adott téma telepítését, illetve kitekintést nyújt a Mozilla Firefox témák oldaláról elérhető izgalmas témákra.

### Egyéni keresés

Írja vagy illessze be a témaoldal URL-címét. Az URL beszerzéséhez keresse fel a téma weboldalát a böngészőben, és másolja ki a böngésző címsorában megjelenő URL-címet. Ezután illessze be az ablak szövegmezőjébe. Kattintson a Keresés gombra a letöltéséhez és telepítéséhez a LibreOffice-ba.

### Javasolt témák kategória szerint

Kilenc véletlen témát jelenít meg a gombokon látható kategóriák alapján.

Kattintson az öt gomb bármelyikére kilenc véletlenszerűen választott, a gomb kategóriájának megfelelő téma megjelenítéséhez a lenti képterületen.

A megjelenített témák egyikének kiválasztásához kattintson a képére, és nyomja meg az OK gombot.

Mivel a témák a Mozilla Firefox témák weboldaláról kerülnek letöltésre, a kilenc kép letöltése eltarthat egy kis ideig. Kérjük, legyen türelmes.