Module
Contents
Index 🔎︎

# Címkeintervallum megadása

Megnyit egy párbeszédablakot, amelyen egy címketartományt lehet meghatározni.

Ennek a parancsnak az eléréséhez...

Choose Sheet - Named Ranges and Expressions - Labels.

Nevek felismerése címzésként

A címketartomány cellatartalmát a képletekben nevekként használhatja - a LibreOffice a napok, illetve hónapok előre meghatározott neveihez hasonlóan ezeket is felismeri. A nevek automatikusan kiegészítésre kerülnek, amikor egy képletben megadja őket. Ezenkívül a címketartományok által meghatározott nevek prioritást élveznek az automatikusan generált tartományok által meghatározott nevekkel szemben.

Azonos címkéket tartalmazó, különböző munkalapon levő intervallumokat állíthat be. A LibreOffice először az aktuális munkalap címkeintervallumait keresi meg, majd sikertelen keresés után más munkalapok tartományai után kutat.

## Tartomány

Megjeleníti az összes címketartomány cellahivatkozásait. Ha egy címketartományt el kíván távolítani a listából, akkor jelölje ki, majd kattintson a Törlés gombra.

## Zsugorítás / Maximalizálás

Kattintson a Zsugorítás ikonra a párbeszédablak beviteli mező méretűre való csökkentéséhez. Így könnyebb a szükséges hivatkozást megjelölni a lapon. Az ikon ezután automatikusan átalakul a Maximalizálás ikonná. Erre kattintva a párbeszédablakot visszaállíthatja eredeti méretére.

A párbeszédablak automatikusan minimalizálódik, ha egy munkalapra kattint az egérrel. Amint felengedi az egérgombot, a párbeszédablak mérete visszaáll, és az egérgombbal meghatározott hivatkozási tartományt egy kék színű keret fogja jelezni a dokumentumban.

Zsugorítás

Maximalizálás

### Oszlopcímkéket tartalmaz

A jelenlegi címkeintervallumba beleveszi az oszlopcímkéket is.

### Sorcímkéket tartalmaz

Beleveszi a sorcímkéket az aktuális címketartományba.

### Adattartomány

Beállítja a kijelölt címketartományhoz érvényes adattartományt. Ennek megváltoztatásához kattintson a munkalapra, és válasszon egy másik tartományt az egérrel.

## Zsugorítás / Maximalizálás

Kattintson a Zsugorítás ikonra a párbeszédablak beviteli mező méretűre való csökkentéséhez. Így könnyebb a szükséges hivatkozást megjelölni a lapon. Az ikon ezután automatikusan átalakul a Maximalizálás ikonná. Erre kattintva a párbeszédablakot visszaállíthatja eredeti méretére.

A párbeszédablak automatikusan minimalizálódik, ha egy munkalapra kattint az egérrel. Amint felengedi az egérgombot, a párbeszédablak mérete visszaáll, és az egérgombbal meghatározott hivatkozási tartományt egy kék színű keret fogja jelezni a dokumentumban.

Zsugorítás

Maximalizálás

## Hozzáadás

Hozzáadja az aktuális címkeintervallumot a listához.

## Törlés

Jóváhagyást követően törli a kijelölt elemet vagy elemeket.

Kapcsolódó témakörök

Nevek felismerése címzésként