Module
Contents
Index 🔎︎

## DÁTUMTÓLIG

Ez a függvény visszaadja a teljes napok, hónapok vagy évek számát a kezdő dátum és a végdátum között.

### Szintaxis

DÁTUMTÓLIG(kezdő dátum;végdátum;időköz)

A kezdő dátum az a dátum, amelytől a számolást kezdeni kell.

A végdátum az a dátum, ameddig a számolás végrehajtásra kerül. A végdátumnak későbbinek kell lennie a kezdő dátumnál.

Az időköz egy karakterlánc, az elfogadott értékek: "d", "m", "y", "ym", "md" vagy "yd".

Az „időköz” értéke | Visszatérési érték
"d" | Teljes napok száma a kezdő dátum és a végdátum között.
"m" | Teljes hónapok száma a kezdő dátum és a végdátum között.
"y" | Teljes évek száma a kezdő dátum és a végdátum között.
"ym" | Teljes hónapok száma a kezdő dátum és a végdátum különbségéből az éveket kivonva.
"md" | Teljes napok száma a kezdő dátum és a végdátum különbségéből az éveket és hónapokat kivonva.
"yd" | Teljes napok száma a kezdő dátum és a végdátum különbségéből az éveket kivonva.

### Példa

Születésnap számítása. Egy férfi 1974. 04. 17-én született. Ma 2012. 06. 13. van.

=DÁTUMTÓLIG("1974-04-17";"2012-06-13";"y") eredménye 38. =DÁTUMTÓLIG("1974-04-17";"2012-06-13";"ym") eredménye 1. =DÁTUMTÓLIG("1974-04-17";"2012-06-13";"md") eredménye 27. Így ő 38 éves, 1 hónapos és 27 napos.

=DÁTUMTÓLIG("1974-04-17";"2012-06-13";"m") eredménye 457, így ő 457 hónapos.

=DÁTUMTÓLIG("1974-04-17";"2012-06-13";"d") eredménye 13937, így ő 13937 napos.

=DÁTUMTÓLIG("1974-04-17";"2012-06-13";"yd") eredménye 57, a születésnapja 57 napja volt.